Leit að Brasilíumanni hafin að nýju við Eyrarbakka og Stokkseyri
Leit er hafin að nýju að 28 ára Brasilíumanni sem leitað var að í gærkvöldi og fram á nótt á og við Stokkseyri og Eyrarbakka. Beinist leitin að strandlengjunni og útihúsum í nágrenni þorpanna tveggja.
Fjölmennt lið björgunarsveita Slysavarnafélagsins Landsbjargar leitar í dag og hefur sér til fulltingis sporhund og 8 víðavangsleitarhunda.
Aðstoðarbeiðni barst sveitunum um klukkan 20 í gærkvöldi. Hóf um 30 manna flokkur fljótlega leit á og við Stokkseyri og Eyrarbakka en henni var hætt á fimmta tímanum í morgun meðan hún yrði skipulögð að nýju. Hófst leit á ný um klukkan ellefu.
Maðurinn sem leitað er að er frá Brasilíu og er dökkur yfirlitum, um 170 cm á hæð og í ljósum buxum og jakka en með dökka húfu. Hann er 28 ára og talar aðeins portúgölsku.
Maðurinn hefur verið gestkomandi á Stokkseyri skamma hríð. Seinast er vitað um hann á Stokkseyri um klukkan 10 í gærmorgun en þá ætlaði hann í stutta gönguferð. Lögreglan á Selfossi biður alla þá sem telja sig hafa upplýsingar um ferðir mannsins að hafa samband.
Leit er hafin að nýju að 28 ára Brasilíumanni sem leitað var að í gærkvöldi og fram á nótt á og við Stokkseyri og Eyrarbakka.
Fjölmennt lið björgunarsveita Slysavarnafélagsins Landsbjargar leitar í dag.
Maðurinn sem leitað er að er frá Brasilíu og er dökkur yfirlitum, um 170 cm á hæð og í ljósum buxum og jakka en með dökka húfu.
Hann er 28 ára og talar aðeins portúgölsku.
Lögreglan á Selfossi biður alla þá sem telja sig hafa upplýsingar um ferðir mannsins að hafa samband.